Set kut ka China, ia ki 13 million ngut, naba sdang khie biang ka khlam covid\nRupang » Khubor » Set kut ka China, ia ki 13 million ngut, naba sdang khie biang ka khlam covid\nKyllalynkot 2, 2022 Khubor\nKa China, ka ia khun tyngeh, ban pynduh jait ia ka khlam covid, kaba la sdang khie biang ha kine ki sngi, ha katei ka Ri bad kum ka jing khanglad ia ka jing saphriang jong katei ka khlam, katei ka Ri, ka la thaw da ki kyndon kiba tyngeh, ban khanglad ia ki riew paidbah, ba kin mih, shabar na la iing bad katei ka la pynlong ia u paidlang katei ka Ri, ba un mad ia ka jing iap thngan ha kine ki sngi.\nMynta ka China, ka pyn donkam da ki ain kiba tyngeh, ban khanglad na ka jing saphriang katei ka jubor, khamtam, na ka daw jong ka jing pynkhreh ia ka Winter Olympics ha U Rymphang 2022, ha katei ka ri.\nMynta ki don 13 million ngut, ki briew kiba shong ba sah ha ka nongbah Xian, ha kaba ki la shah set kut, ha ki iing jongki bad ba ym shym la shah satia, ba kin mih shabar na iing,ba kin leit thied ia la ki mar bam mardih bad kiwei ki jing donkam kiba kongsan ha iing ha sem.\nHaduh mynta ki kam ki duk bad ki skul, ki la khang sbak ha katei ka Ri bad ka jingtest paidbah, ka dang iaid shakhmat ha kine ki sngi ha ki hynriew tylli ki nongbah ba heh ba heh jong katei ka ri.\nHaduh mynta, ki don 131,300 ngut kiba ioh pang bad sa 5,699 ngut kiba iap, naduh ba ka sdang kane ka khlam ha China bad nangta sa ki ain kiba tyngeh, kiba la teh pyrkhing ia ki nongshong shnong jong katei ka Ri.\nNaduh ka 9tarik Nohprah, ki don 1,451 ngut kiba ioh ia katei ka jingpng khlam ha ka nongbah Xian, kaba dei ka jingkhein kaba bun tam, haba ia nujor bad kiwei pat ki nongbah jong katei ka Ri, haduh mynta.\nKi kyndon kiba la buh da ka China, ki long ba uno uno uba iaid da ki kali ha surok bah, un shah set phatok, haduh shiphew sngi bad un siew ia ka kuna kaba 500 yuan £58.\nSa 12ngut kiba ioh pang covid thymmai ha ka jylla